google/wiki40b huggingface dataset:
Μια Ελληνίδα στο χαρέμι

Πλοκή

Η Ρένα, μια τηλεφωνήτρια σε μεγάλη επιχείρηση, προσπαθεί με δυσκολία να συντηρήσει τον εαυτό της και τα δύο άνεργα και ξεμυαλισμένα αδέλφια της, έναν εφευρέτη το Χρόνη και έναν μουσικό το Βαγγέλη. Μετά από μια παρεξήγηση για ένα κερδοφόρο λαχείο, η Ρένα βρίσκεται στη Ρόδο μαζί με τα αδέλφια της, παριστάνοντας το μέντιουμ, που πραγματικά της αποφέρει αρκετά χρήματα σε σχέση με την προηγούμενη δουλειά της. Όταν τους παίρνουν είδηση, για την ''κομπίνα'' που έχουν στήσει, το σκάνε με ένα μικρό αεροπλάνο, το οποίο, όμως, πέφτει σε μια έρημο. Εκεί, συλλαμβάνονται και καταλήγουν στο χαρέμι ενός εμίρη, στον οποίο η Ρένα θα αποκαλύψει, κατά τύχη, μια συνωμοσία εις βάρος του και εκείνος θα εντυπωσιαστεί και θα την πάρει ως μοναδική του γυναίκα. Τελικά επιστρέφουν όλοι πίσω στην πατρίδα  με δόξες και τιμές. (Δείχνοντάς μας έτσι ότι παρά τις ατυχίες, τις κακουχίες αλλά και τα ευτράπελα που πέρασαν στο τέλος τα κατάφεραν και με το παραπάνω.)

Σχόλια

Μια ξεκαρδιστική κωμωδία με έντονα μουσικοχορευτικά στοιχεία, όπως συνήθιζε να βάζει ο Γιάννης Δαλιανίδης στις ταινίες του.
Ενώ είχε ήδη αρχίσει η παρακμή του ελληνικού κινηματογράφου και η πτώση των εισιτηρίων, ο Φιλοποίμην Φίνος αποφάσισε να γυρίσει αυτή την ταινία, που θεωρούνταν μια από τις μεγάλες παραγωγές για τα δεδομένα της εποχής.
Αξίζει να σημειωθεί πως οι σκηνές της ερήμου δεν γυρίστηκαν στη Λήμνο όπως φημολογείται. Σύμφωνα με συνέντευξη του Δαλιαννίδη, γυρίστηκαν στην Αρτέμιδα (Λούτσα). Η περιοχή της Λήμνου με τις αμμοθίνες, τότε δεν ήταν γνωστή και δεν υπήρχε ούτε καν στοιχειώδης δρόμος πρόσβασης.
Επίσης, τα εσωτερικά γυρίσματα υπήρξαν τα πρώτα στα νέα στούντιο της Φίνος Φίλμ, στα Σπάτα.
Δημήτρης Κανελλόπουλος

Βιογραφία

Γεννήθηκε στην Αθήνα (11 Μαρτίου 1975).
Σπούδασε Μουσική (Σύνθεση – Ενορχήστρωση – Φωνητική – Θεωρία – Πιάνο – Ηλεκτρική Κιθάρα) στο Ελληνικό στο Εθνικό Ωδείο Αθηνών και στο Ωδείο Τέχνης του Γ. Φακανά.
Γνωρίζει να παίζει ηλεκτρικό μπάσο, ντραμς, και υπήρξε δάσκαλος κιθάρας σε διάφορα ωδεία.
΄Εχει εργασθεί επαγγελματικά ως κιθαρίστας με πολλούς Έλληνες καλλιτέχνες και σε διάφορα γνωστά ποπ και ροκ γκρουπ με αποκορύφωση την συνεργασία του με το πιο γνωστό και εμπορικό σχήμα στην Ελλάδα τους Πυξ Λαξ (1997-2005).Τον Μάρτιο του 1994 δημιουργεί το ποπ-ροκ συγκρότημα Domenica , το οποίο σε σύντομο χρονικό διάστημα έγινε δημοφιλές στο ελληνικό κοινό. Με τους Domenica, γράφει τη μουσική και τους στίχους στα περισσότερα τραγούδια και είναι ο βασικός τραγουδιστής. Το 2002, στα «Μουσικά Βραβεία Αρίων », στην ετήσια μουσική διοργάνωση της I.F.P.I, το γκρουπ κερδίζει τον τίτλο « Καλύτερο Έντεχνο Συγκρότημα 2002 » με το CD « Μέσα στη βουή του δρόμου » (LYRA). Το 2004, πάλι στα «Μουσικά Βραβεία Αρίων », οι « Domenica » κερδίζουν τον τίτλο « Καλύτερος Δίσκος Εναλλακτικής Μουσικής » με το CD « Ιστορίες για 
μικρούς και μεγάλους » (SONY) και το 2005 στα Mad awards « Καλύτερο ροκ video clip » με το τραγούδι « Λίγη ζωή ακόμη ».΄Εχει συμμετάσχει σε πάνω από 30 δίσκους άλλων καλλιτεχνών.
Σήμερα ο ίδιος ασχολείται περισσότερο με τη σύνθεση , την στιχουργία ,την ενορχήστρωση και την παραγωγή μουσικών κομματιών και συνεργάζεται με νέους καλλιτέχνες από διάφορα είδη μουσικής.
Ηλίας Β΄ του Ανζού

Βιογραφικά στοιχεία

Όταν ο πατέρας του εγκατέλειψε το Ανζού για να αναχωρήσει για τους Αγίους Τόπους άφησε κληρονόμο στο Ανζού τον μεγαλύτερο αδελφό του Γοδεφρείδο, στον Ηλία άφησε την κομητεία του Μαιν. Ο Ηλίας εξεγέρθηκε εναντίον του Γοδεφρείδου το 1145 με την υποστήριξη του λόρδου Ροβέρτου Γ' του Σαμπλέ σε μια σύγκρουση που είναι γνωστή στην Ανδεγαυική ιστορία ως πόλεμος των βαρόνων, ο Ηλίας συνελήφθη και φυλακίστηκε απο τον Γοδεφρείδο (1146). Όλοι σχεδόν οι ιστορικοί συμφωνούν στο γεγονός οτι ο Ηλίας φυλακίστηκε και πέθανε κατά την διάρκεια της φυλάκισης του.  Ο Ιωάννης του Μαρμουτιέ διαφοροποιούμενος γράφει οτι ο Γοδεφρείδος αποφυλάκισε τον Ηλία την δεκαετία του 1170 αλλά εκείνος πέθανε μερικές μέρες αργότερα από πυρετό από τον οποίο είχε ασθενήσει μέσα στην φυλακή.  Στην νεκρολογία του μοναστηρίου του Φονταίν ο θάνατος του τοποθετείται στις 15 Ιανουαρίου.

Κληρονόμοι

Με τον γάμο του με την Φιλίππη ο Ηλίας απέκτησε μια κόρη την Βεατρίκη η οποία παντρεύτηκε τον Ιωάννη Α' του Αλανσόν, οι απόγονοι τους είναι οι μετέπειτα κόμητες και δούκες του Αλανσόν.
Λίτρο

Το Λίτρο είναι μονάδα μέτρησης του όγκου. Ο διεθνής συμβολισμός του λίτρου είναι το λατινικό γράμμα "L" (σπανιότερα τα δύο γράμματα "lt"). Το λίτρο ισούται με το 1/1000 του κυβικού μέτρου (1  = 1000 L). Ή, ισοδύναμα, ένα λίτρο είναι ίσο με τον όγκο ενός κύβου με ακμή 10 εκατοστά (cm), ισούται δηλαδή με ένα κυβικό δεκατόμετρο 1L=1dm³. Ως μονάδα όγκου έχει εφαρμογή κυρίως σε μικρούς χώρους όπως ψυγείων, αποθηκευτικών χώρων οχημάτων κ.λπ, ενώ για εφαρμογές μεγαλύτερων διαστάσεων χρησιμοποιείται το κυβικό μέτρο.
Χρησιμοποιείται συχνά και σαν μονάδα μέτρησης της ποσότητας των υγρών. Δηλαδή το περιεχόμενο εμπορικής συσκευασίας διάφορων υγρών εκφράζεται συχνά σε λίτρα και όχι σε γραμμάρια, και αντίστοιχα το κόστος σε χρηματικές μονάδες ανά λίτρο. Η αντιστοίχηση μάζας-όγκου εξαρτάται από το ειδικό βάρος του υγρού, για παράδειγμα ένα λίτρο (1L) νερό έχει μάζα περίπου ένα κιλό (1Kg), ενώ ένα λίτρο ελαιόλαδο έχει μάζα περίπου 915 γραμμάρια.
Συχνά χρησιμοποιείται η υποδιαίρεση του λίτρου που είναι ίση με το ένα χιλιοστό του λίτρου, το χιλιοστόλιτρο ή mL (1 L = 1000 mL)

Υποδιαιρέσεις / Πολλαπλάσια Λίτρου

10⁻¹²L        pl ή pL       Πικόλιτρο
10⁻⁹L         nl ή nL        Νανόλιτρο
10⁻⁶L         μl ή μL        Μικρόλιτρo
10⁻³L         ml ή mL      Χιλιοστόλιτρο
10⁻²L         cl ή cL        Εκατοστόλιτρο
10⁻¹L         dl ή dL        Δεκατόλιτρο
10⁰L          l  ή   L         Λίτρο
10¹L         dal ή daL     Δεκάλιτρο
10²L         hl ή hL        Εκατόλιτρο
10³L         kl ή kL        Κιλόλιτρο
10⁶L         Ml ή ML      Μεγατόλιτρο
10⁹L         Gl ή GL       Γιγάλιτρo
10¹²L        ΤL ή Tl        Τεράλιτρο
Αυτοκινητάμαξα σειράς 560 ΟΣΕ

Διαδρομή

Οι αυτοκινητάμαξες σειράς 560 χρησιμοποιούνται σε υπεραστικές αμαξοστοιχίες στη γραμμή Αθήνα-Λειανοκλάδι, καθώς και σε τοπικές αμαξοστοιχίες στην γραμμή Λειανοκλάδι-Στυλίδα και Τιθορέα-Μπράλος-Λειανοκλάδι.

Δεκαετία του 2000

O Οργανισμός Σιδηροδρόμων Ελλάδος προχώρησε στην παραγγελία τραίνων από την Κοινοπραξία Ελληνικά Ναυπηγεία - Bombardier – Stadler το 1999 προκειμένου να καλύψει τις ανάγκες του Προαστιακού. Συνολικά παραδόθηκαν 17 διπλοί συρμοί κανονικής γραμμής. Η διάταξη της αυτοκινητάμαξας, με την παρουσία ενός κινητήρα ντίζελ / γεννήτρια στη μέση κάθε μονάδας, δεν εμποδίζει τη διέλευση των επιβατών, και έχει πλήρη αυτονομία και κίνηση και στις δύο κατευθύνσεις. Διαθέτει τη δυνατότητα σύζευξης
Καβύλη Έβρου

Ιστορία

Η παλιότερη ονομασία του χωριού ήταν "Εμιρλή". Πιθανολογείται ότι ονομάστηκε έτσι από τον οθωμανικό βαθμό του εμίρη. Άλλες εκδοχές φέρουν, ως πηγή της ονομασίας του χωριού, τουρκικές λέξεις όπως ουμιρλί (=διαταγή) ή εμίρ (=μακροζωία). Το χωριό κατοικούνταν αποκλειστικά από Τούρκους και ήταν χτισμένο πλάι σε ποτάμι. Αποτελούσε την έδρα του εμίρη και διέθετε τζαμί, καθώς και στρατόπεδο, στο οποίο βρισκόταν σύνταγμα ιππικού του τουρκικού στρατού. 
Το 1920 οι Έλληνες απελευθέρωσαν το χωριό και το 1923 μετά τη συνθήκη της Λωζάννης εγκαταστάθηκε σε αυτό πλήθος προσφύγων από την Ανατολική Θράκη.

Σημερινή κατάσταση

Σήμερα οι κάτοικοι της Καβύλης ασχολούνται κυρίως με τη γεωργία, αλλά και με την κτηνοτροφία. Στο χωριό υπάρχει στρατόπεδο και αρκετά φυλάκια ενώ το Δημοτικό Σχολείο του χωριού δε λειτουργεί τα τελευταία δεκαπέντε χρόνια τουλάχιστον. Σύμφωνα με το Πρόγραμμα «Καλλικράτης» αποτελεί την τοπική κοινότητα Καβύλης που ανήκει στη δημοτική ενότητα Βύσσας του δήμου Ορεστιάδας και σύμφωνα με την απογραφή 2011 έχει πληθυσμό 758 κατοίκους.
Έλενα Ακρίτα

Βιογραφία

Η Έλενα Ακρίτα γεννήθηκε στις 28 Ιουνίου του 1955 στην Αθήνα.  Είναι κόρη του λογοτέχνη και πολιτικού Λουκή Ακρίτα και της πολιτικού Σύλβας Ακρίτα.
Ως αρθρογράφος, συνεργάστηκε με το περιοδικό "Ταχυδρόμος" και τις εφημερίδες "Το Bήμα", "Έθνος", "Έθνος της Kυριακής", "Eιδήσεις" και "Τα Nέα". Συνεργάστηκε επίσης με τους ραδιοφωνικούς σταθμούς EPΑ1, Αθήνα 9.84, Flash, και ΑΝΤ1.

Προσωπική ζωή

Έχει κάνει τρεις γάμους. Ο πρώτος της σύζυγος ήταν ο συγκοινωνιολόγος Νάσος Κόκκινος. Έπειτα, το 1987, παντρεύτηκε τον ηθοποιό Κώστα Αρζόγλου και το 1992 απέκτησαν τον υιό τους, Παύλο Αρζόγλου. Στη συνέχεια, το 2012, παντρεύτηκε τον ηθοποιό και σεναριογράφο Γιώργο Κυρίτση, έπειτα από 18 χρόνια κοινής ζωής και επαγγελματικής συμπόρευσης.

Θέατρο

Το πρώτο της θεατρικό έργο, "H δίαιτα του αστροναύτη", ανέβηκε το 2000 και ολοκληρώθηκε το 2001 σε σκηνοθεσία Σταμάτη Φασουλή. Έχει μεταφράσει και διασκευάσει από τα αγγλικά και τα γαλλικά πολλά θεατρικά έργα, πρόζες και μιούζικαλ.
A.Ε.Κ. (στίβος)

Ιστορία

Το τμήμα στίβου της Α.Ε.Κ. (που στις πρώτες δεκαετίες της ιστορίας του συλλόγου αναφερόταν απλά σαν 'Αθλητικό Τμήμα') στελεχώθηκε από την πρώτη στιγμή της ίδρυσης της. Τα πρώτα αξιόλογα στελέχη που παρουσίασε μάλιστα ήταν δυο από τους ιδρυτές της. Οι Αδελφοί Αιμίλιος & Μενέλαος Ιωνάς που ήταν δρομείς με μεγάλα προσόντα. Ο Μενέλαος κέρδισε την 1η θέση στα 1500μ στους Πανελλήνιους Αγώνες του 1924, που είχαν το χαρακτήρα προκριματικών για τους Ολυμπιακούς στο Παρίσι.
Με πρωτοπόρους τους αφούς Ιωνά αλλά και την Αθηνά Σπανούδη το τμήμα Στίβου ανδρώθηκε γρήγορα και λίγα χρόνια μετά την ίδρυσή του είχε να παρουσιάσει μια πλειάδα από αξιόλογους αθλητές, όπως τον Απέργη, τον Σταυριανό, τον Ανδρέα  Ζαΐρη, τον Μωρισαίο, την Βάρβογλη και τον δρομέα μεσαίων αποστάσεων Γρηγόρη Γεωργακόπουλο. Τον τελευταίο ανακάλυψε ο Αιμίλιος Ιωνάς και τον έφερε στην Α.Ε.Κ. το φθινόπωρο του 1926. Μάλιστα τον πρώτο του αγώνα τον έκανε ξυπόλητος χωρίς παπούτσια με καρφιά αφού ακόμα δεν είχε παραλάβει τα δικά του, αλλά παρ'όλα αυτά κέρδισε τα 1500μ. Ο Γρηγόρης Γεωργακόπουλος συμμετείχε το 1928 στους Ολυμπιακούς Αγώνες του Άμστερνταμ, ενώ στη συνέχεια κέρδισε αρκετά μετάλλια σε Βαλκανικούς. Το 1936 στο Μόναχο συμμετείχε ξανά στην Ολυμπιάδα. Αποχώρησε από την ενεργό δράση το 1938 αφού έτρεξε και στους Βαλκανικούς του 1937. Το ρεκόρ του στα 1500μ με 4'01"4 έμεινε για πολλά χρόνια ακατάρριπτο.
Ο Χρήστος Μάντικας, ένα από τα μεγαλύτερα αθλητικά ταλέντα της Ελλάδας, δέσποσε με τη μορφή του στη διάρκεια του μεοσοπολέμου κυριαρχώντας στα αγωνίσματα των εμποδίων. Τα ρεκόρ του στα 110μ (14.8") και 400μ (53.5") εμπόδια, παρέμειναν ακατάρριπτα ακόμα και μέχρι και τη δεκαετία του '50. Γεννημένος στη Χίο, ήρθε στην Αθήνα ως αθλητής του 'Παγχιακού' το 1928 και το 1931 γράφτηκε στην Α.Ε.Κ. Το 1932, συμμετέχει στην Ολυμπιάδα του Λος Άντζελες και την επόμενη χρονιά στη Βαλκανιάδα όπου θριάμβευσε. Στους Ολυμπιακούς Αγώνες του Μονάχου, ήταν ο μόνος Ευρωπαίος αθλητής που συμμετείχε στον τελικό των 400μ με εμπόδια (στον ημιτελικό έκανε το τότε Πανελλήνιο ρεκόρ με 53.5"). Την τελευταία του εμφάνιση, ο Μάντικας την πραγματοποίησε στους Βαλκανικούς του 1940 στην Κωνσταντινούπολη, όπου παρά το τραυματισμένο πόδι του κέρδισε το αγώνισμα των 110μ μετ'εμποδίων.
Κατά τη διάρκεια του Β' παγκοσμίου Πολέμου και της κατοχής της χώρας από τα Γερμανικά στρατεύματα, το τμήμα στίβου της Α.Ε.Κ. υπολειτουργούσε. Το 1947 ξεκίνησε μια προσπάθεια αναδημιουργίας που ήταν δύσκολη αφού το ποδοσφαιρικό τμήμα αποσπούσε την προσοχή και το ενδιαφέρον των περισσότερων μελών του ΔΣ. Το 1951, η Α.Ε.Κ. κέρδισε το πρωτάθλημα Β' κατηγορίας του διασυλλογικού πρωταθλήματος και έδωσε αγώνες διαβάθμισης με τον ΑΟ Παλαιού Φαλήρου. Νίκησε πανηγυρικά και ανέβηκε στην Α' Κατηγορία.
Στις αρχές της δεκαετίας του '50 οι πιο αξιόλογοι αθλητές ήταν ο ακοντιστής Δ.Παπαγεωργίου (63μ68), ο Τ.Κανελλίδης με 4'02.7" στα 1500μ και 1'57.3" στα 800μ, οι άλτες Χατζηβασιλείου (1μ86), Α.Παπαδόπουλος (3μ80 στο Επί Κοντώ), ο Παπακυριακού, ο Ντόντος, ο Κρικέλος, ο Περιστεράκης (ακόντιο), ο Χατζηαναγνώστου, ο Γιαννόπουλος.
Κυβερνείο Ας Σουγουαΐντα

Γεωγραφία

Το Ας Σουγουαΐντα βρίσκεται νοτιοδυτικά της Συρίας. Συνορεύει στα δυτικά με το Νταράα, στα βόρεια με το Ριφ Ντιμάσκ και στα νότια με την Ιορδανία. Έχει έκταση 5.550 km².
Αγλαός

Ο Αγλαός ήταν ημιμυθολογικός φτωχός πολίτης της Ψωφίδας στην Αρκαδία. Όταν ο Γύγης, Βασιλέας της Λυδίας ερώτησε το Δελφικό μαντείο εάν υπήρχε ευτυχέστερος του ιδίου άνδρας, το μαντείο ανέφερε τον Αγλαό ως ευτυχέστερο με βάση την ευτυχία του. Ο Παυσανίας τοποθετεί χρονολογικά τον Αγλαό στην εποχή βασιλείας του Κροίσου.
Άλμα επί κοντώ στις Ολυμπιάδες

Το άλμα επί κοντώ είναι ένα κλασικό αγώνισμα στίβου των Ολυμπιάδων. Πρόκειται για ένα από τα 12 αγωνίσματα του στίβου που βρίσκονται συνεχώς στο πρόγραμμα των αγώνων από την Α΄ Ολυμπιάδα του 1896 της Αθήνας.
Ως το 1968 οι αθλητές των ΗΠΑ ήταν απόλυτοι κυρίαρχοι του αθλήματος. Στη συνέχεια κυριάρχησαν αθλητές από την Ευρώπη. Μόλις το 2000 στο Σίδνεϊ κατάφερε να ξαναπάρει το χρυσό Αμερικανός. Η Ελλάδα έχει δυο χάλκινα μετάλλια στο αγώνισμα. Τα κατέκτησαν ο Άγγελος Δαμάσκος το 1896 στην Αθήνα και ο Γεώργιος Ρουμπάνης το 1956 στην Ολυμπιάδα της Μελβούρνης. Το 1968 στο Μεξικό ο Χρήστος Παπανικολάου ήταν τέταρτος, ενώ στους τελικούς τους αγωνίσματος στο Ελσίνκι συμμετείχε ο Ρήγας Ευσταθιάδης.
Το αντίστοιχο γυναικείο αγώνισμα μπήκε στο ολυμπιακό πρόγραμμα το 2000, στην ολυμπιάδα του Σίδνεϊ.
Φεστιβάλ Κινηματογράφου Θεσσαλονίκης 1973

Το 14ο Φεστιβάλ Κινηματογράφου Θεσσαλονίκης διοργανώθηκε στις 24-30 Σεπτεμβρίου 1973 στην αίθουσα της Εταιρείας Μακεδονικών Σπουδών.

Βραβευμένες ταινίες μεγάλου μήκους

Ιωάννης ο βίαιος: 4 βραβεία (σκηνοθεσίας, σεναρίου, α’ ανδρικού ρόλου και τιμητική διάκριση φωτογραφίας)
Λάβετε θέσεις: 4 βραβεία (καλύτερης καλλιτεχνικής ταινίας, φωτογραφίας, πρωτοεμφανιζόμενου σκηνοθέτη και τιμητική διάκριση ερμηνείας)
Κρανίου τόπος: 3 βραβεία (τιμητική διάκριση φωτογραφίας, τιμητική διάκριση σκηνοθεσίας και κριτικών καλύτερης ταινίας μεγάλου μήκους)
Ένας ήρως με μνημοσκόπιο: 2 βραβεία (αρτιότερης παραγωγής και μουσικής)
Ο βάλτος: 1 βραβείο (τιμητική διάκριση φωτογραφίας)
Ο επισκέπτης: 1 βραβείο (β’ ανδρικού ρόλου)
Ο μεγάλος ερωτικός: 1 βραβείο (τιμητική διάκριση φωτογραφίας)
Οι προστάτες: 1 βραβείο (β’ γυναικείου ρόλου)

Συμμετοχές ταινιών μεγάλου μήκους

Κυριακάτικο ξύπνημα (εκτός συναγωνισμού)
Μαύρο άσπρο
Μεταμορφώσεις
Ο αποστάτης

Βραβευμένες ταινίες μικρού μήκους

Αδιέξοδο: 1 βραβείο (καλύτερης ταινίας μικρού μήκους ντοκιμαντέρ)
Η γραμμή: 1 βραβείο (καλύτερης ταινίας μικρού μήκους με υπόθεση)
Η τελευταία πρόβα: 1 βραβείο (πρωτοεμφανιζόμενου σκηνοθέτη μικρού μήκους με υπόθεση)
Ήταν μέρα γιορτής: 1 βραβείο (κριτικών καλύτερης ταινίας μικρού μήκους ντοκιμαντέρ)
Θαύμα: 1 βραβείο (κριτικών καλύτερης ταινίας μικρού μήκους ντοκιμαντέρ)
Κατάθεση: 1 βραβείο (κριτικών α’ γυναικείου ρόλου σε μικρού μήκους)
Πεισίστρατος Γκούρας: 1 βραβείο (πρωτοεμφανιζόμενου σκηνοθέτη μικρού μήκους ντοκιμαντέρ)
Τα πλούτη του Μίδα: 1 βραβείο (κριτικών α’ ανδρικού ρόλου σε μικρού μήκους)
Υπογράψτε παρακαλώ: 1 βραβείο (κριτικών καλύτερης ταινίας μικρού μήκους με υπόθεση)
Μπάλα (μαθηματικά)

Στα μαθηματικά, μια μπάλα είναι ο χώρος που οριοθετείται από μια σφαίρα. Μπορεί να είναι μια κλειστή μπάλα (συμπεριλαμβανομένων των οριακών σημείων που αποτελούν τη σφαίρα) ή μια ανοιχτή μπάλα (εξαιρουμένων αυτών). 
Αυτές οι έννοιες ορίζονται όχι μόνο στον τρισδιάστατο ευκλείδειο χώρο αλλά και για τις κατώτερες και υψηλότερες διαστάσεις και για τους μετρικούς χώρους εν γένει. Μια μπάλα διάστασης n ονομάζεται n-μπάλα και οριοθετείται από μια (n − 1)-σφαίρα. Έτσι, για παράδειγμα, μια μπάλα στο ευκλείδειο επίπεδο είναι ένας δίσκος, η περιοχή που οριοθετείται από έναν κύκλο. Στο τρισδιάστατο ευκλείδειο χώρο, μια μπάλα θεωρείται ότι είναι ο όγκος που οριοθετείται από μια δισδιάστατη σφαίρα. Σε ένα μονοδιάστατο χώρο, μια μπάλα είναι ένα ευθύγραμμο τμήμα. 
Σε άλλα πλαίσια, όπως στην Ευκλείδεια γεωμετρία και στην καθημερινή χρήση, η σφαίρα χρησιμοποιείται μερικές φορές για να σημαίνει μπάλα.

Στο ευκλείδειο χώρο

Στο ευκλείδειο n-διάστατο χώρο, μία (ανοιχτή) n-μπαλα ακτίνας r και κέντρου x είναι το σύνολο όλων των σημείων με απόσταση από το x, μικρότερη του r. Μια κλειστή n-μπάλα ακτίνας r είναι το σύνολο όλων των σημείων με απόσταση από το x, μικρότερη ή ίση του r . 
Στον ευκλείδειο n-διάστατο χώρο, κάθε μπάλα είναι οριοθετημένη από μια υπερσφαίρα  Η μπάλα είναι ένα οριοθετημένο διάστημα όταν n = 1, είναι ένας δίσκος που οριοθετείται από έναν κύκλο όταν n = 2, και οριοθετείται από μια σφαίρα όταν n = 3.
Καλώς ήλθε το δολλάριο

Φεστιβάλ

Συμμετοχή εκτός συναγωνισμού στο Φεστιβάλ Κινηματογράφου Θεσσαλονίκης 1967.
Ταραχές της Αλεξάνδρειας επί έπαρχου Τιβερίου Αλέξανδρου

Οι ταραχές της Αλεξάνδρειας (68) αποτέλεσαν το αποκορύφωμα σε μια σειρά βίαιων περιστατικών που είχαν προηγηθεί μεταξύ των δυο κοινοτήτων πόλης και συνέβησαν την στιγμή που ο Πρώτος Ιουδαϊκός Πόλεμος είχε μόλις ξεσπάσει.

Η αφορμή των ταραχών

Αρκετοί Έλληνες της Αλεξάνδρειας συγκεντρώθηκαν σε ένα αμφιθέατρο προκειμένου να στείλουν πρεσβεία στον Νέρωνα για να καταγγείλει τις επιθέσεις των Ιουδαίων συμπολιτών τους εναντίον τους. Μέσα στο αμφιθέατρο βρέθηκαν και πολλοί Ιουδαίοι. Όταν οι Έλληνες το αντιλήφθηκαν τους απομάκρυναν βιαία εν μέσω ύβρεων και αποδοκιμασιών . Αυτοί που είχαν απομακρυνθεί ζήτησαν την βοήθεια των ομοεθνών τους . Σύντομα περικύκλωσαν το αμφιθέατρο πολυάριθμοι Ιουδαίοι που απείλησαν ότι θα του έβαζαν φωτιά καίγοντας μαζί και όσους είχαν αποκλειστεί μέσα σε αυτό .

Η επέμβαση των Ρωμαίων

Ο έπαρχος Τιβέριος Ιούλιος Αλέξανδρος , προσπάθησε με την βοήθεια Ιουδαίων προκρίτων να τους σταματήσει όμως εκείνοι τον χλεύασαν. Τότε κάλεσε μέσα στην πόλη στρατό ο οποίος αποτελούνταν από δυο λεγεώνες που έτυχε να βρίσκονται εκεί και 2.000 επικουρικούς. Οι πολυάριθμοι στρατιώτες αφού επιτέθηκαν στους εξεγερμένους και τους διέλυσαν κατόπιν επιτέθηκαν στην ιουδαϊκή συνοικία της πόλης ( την συνοικία Δέλτα) . Ακολούθησαν πυρπολήσεις σπιτιών , λεηλασίες και ανελέητη σφαγή γυναικόπαιδων και γερόντων , μέχρι την στιγμή που ο έπαρχος έδωσε την διαταγή της παύσης της επίθεσης . Τα θύματα της επίθεσης έφτασαν τους 50.000 νεκρούς .
Τσέγκλεντ

Ονομασία

Η προέλευση του ονόματος της πόλης δεν είναι εξακριβωμένη. Μπορεί να προέρχεται από τη λέξη szeglet (που σημαίνει γωνιά) επειδή είναι ένα σημείο ένωσης πολλών σημαντικών διαδρομών. Μπορεί να προέρχεται από ένα ουσιαστικό, π.χ. από το όνομα ενός ανθρώπου. Η πιο πιθανή επεξήγηση αναφέρει ότι το όνομα προέρχεται από το ουσιαστικό cigle ή cegle, η παλιά ουγγρρική ονομασία για την Ιτιά των ποταμών.
Βιέν (νομός)

Το Φουτουροσκόπιο

Το Φουτουροσκόπιο (Futuroscope) είναι ένα γαλλικό θεματικό πάρκο ψυχαγωγίας και δραστηριοτήτων που βασίζεται σε πολυμέσα και καινοτόμες κινηματογραφικές τεχνικές με τεχνολογικά, επιστημονικά και διασκεδαστικά θέματα.
Το άνοιγμα του Φουτουροσκόπιου το 1987 και η επιτυχία του στη δεκαετία του 1990, είχαν βαθιές επιπτώσεις στην οικονομία του νομού. Το Φουτουροσκόπιο, με το πάρκο και την τεχνόπολή του, παραμένει στο επίκεντρο της οικονομικής ανάπτυξης του νομού. Περίπου 200 εταιρείες που έχουν προσανατολιστεί προς δραστηριότητες παροχής υπηρεσιών και νέες τεχνολογίες έχουν δημιουργηθεί εκεί, μεταξύ των οποίων εταιρείες πληροφορικής, παροχής συμβουλών και τηλεπικοινωνιών.
Το Φουτουροσκόπιο έχει συμβάλει στην ανάπτυξη της τουριστικής αγοράς στο νομό και δημιούργησε 10.000 άμεσες ή έμμεσες θέσεις εργασίας. Η περιοχή απασχολεί περίπου 6.000 εργαζόμενους

Τουρισμός - Αξιοθέατα

Ο νομός Βιέν είναι ένας αγροτικός νομός, που δεν έχει πρόσβαση ούτε στη θάλασσα ούτε στο βουνό. Ωστόσο, με 4,5 εκατομμύρια επισκέπτες το 2010 είναι ένας αξιόλογος τουριστικός προορισμός. Αυτή η τουριστική ανάπτυξη οφείλεται στη διαφοροποίηση της προσφοράς μεταξύ πάρκων αναψυχής (Futuroscope), ζωολογικών κήπων, των ιαματικών λουτρών της Λα Ρος-Ποζαί και της διάσημης ιστορικής κληρονομιάς  στις πόλεις Πουατιέ, Σαιν-Σαβέν, Ανγκλ-συρ-λ'Ανγλάν κ.α.
Metal Blade Records

Ιστορία

Η Metal Blade Records ιδρύθηκε το 1982 από τον Μπράιαν Σλάγκελ (Αγγλικά: Brian Slagel) που εκείνη την εποχή εργαζόταν σαν υπάλληλος σε δισκοπωλείο σε προάστιο του Λος Άντζελες με στόχο την αναγνώριση και προώθηση των τοπικών μέταλ συγκροτημάτων. Ο πρώτος δίσκος της εταιρείας ήταν μια συλλογή με όνομα "The New Heavy Metal Revue presents Metal Massacre" και συμπεριλάμβανε τους Metallica, Ratt και Black 'N Blue.
Οι καλλιτέχνες της Metal Blade που έχουν εμφανιστεί στο Top 200 Billboard περιλαμβάνουν τους The Goo Goo Dolls, Amon Amarth, Trouble, As I Lay Dying, Behemoth, The Black Dahlia Murder, Slayer, Cannibal Corpse, Fates Warning, Lizzy Borden, Anvil, Gwar, King Diamond, Job for a Cowboy, Whitechapel, Armored Saint, The Red Chord, Unearth, Between the Buried and Me, D.R.I. και οι Corrosion of Conformity.
Από το 1985 έως το 1998, η εταιρεία είχε την θυγατρική Death Records, η οποία κυκλοφορούσε τους δίσκους των D.R.I., Corrosion of Conformity, School of Violence, Cryptic Slaughter, The Mentors, Cannibal Corpse, Atheist, Angkor Wat, Loss for Words, Dr. Know, Beyond Possession, και των Dark Funeral.
Από το 2010, η Metal Blade Records ανήκει στον Όμιλο Δισκογραφικών Εταιρειών Αμερικής (Αγγλικά: Recording Industry Association of America) - ή αλλιώς RIAA.
Εθνικό Πάρκο Σαττσάρι

Το Εθνικό Πάρκο Σαττσάρι (Βεγγαλικά: সাতছড়ি‎) είναι εθνικό πάρκο στην επαρχία Χαμπιγκάντζ του Μπανγκλαντές. Μετά το νόμο Άγριας Ζωής του 1974, το πάρκο δημιουργήθηκε το 2005 καταλαμβάνοντας 243 εκτάρια γης. Κυριολεκτικά το "Σαττσάρι" στα βεγγαλικά σημαίνει "Επτά Ρεύματα". Υπάρχουν επτά ρέματα που καταλήγουν στη ζούγκλα, και το όνομα "Σαττσάρι" προήλθε από εκεί.

Λεπτομέρειες

Το πάρκο βρίσκεται στο λόφο Ραγκουναντάν, υπό την ένωση Παϊκπάρα, στην υποεπαρχία Τσουναρουγκάτ, στην επαρχία Χαμπιγκάντζ υπό την περιφέρεια Σιλέτ. Απέχει 130 χιλιόμετρα από την εθνική πρωτεύουσα Ντάκα. Υπάρχουν 9 κήποι τσαγιού γύρω. Οι κήπος τσαγιού Σαττσάρι βρίσκεται στα δυτικά ενώ ο κήπος τσαγιού Τσακλαπούντζι βρίσκεται στα ανατολικά. Περίπου 24 οικογένειες της φυλής Τίπρα ζουν στο χωριό Τίπρα.

Φυτά

Υπάρχουν περίπου 200 και παραπάνω δέντρα στο Εθνικό Πάρκο. Τα Σάαλ (Shorea robusta), Σεγκούν (Tectona grandis), Άγκαρ, Γκαρτζάν, Τσαπαλίς, Παλμ, Μεχγκάνι, Κρισνατσούρ, Ντουμούρ (Ficus), Τζαμρούλ, Σίντχα Τζαρούλ, Αουάλ, Μαλέκας, Ευκάλυπτος, Ακασμόνι, δέντρα Μπαμπού και άλλα δέντρα είναι τα πιο κοινά είδη δέντρων που βρίσκονται εκεί.

Άγριας ζωής

Η Άγρια ζωή σε αυτό το πάρκο είναι πλούσια. Η μαϊμού φύλλων του Φέιρ, ένα είδος λανγκούρ είναι μεταξύ των ειδών που κατοικούν στο πάρκο .Η Ασιατική μαύρη αρκούδα
επίσης κατοικεί εδώ σε μικρούς αριθμούς.

Νισάργκα Σαχαγιάτα Πρακάλπα 

Εκτός από το Εθνικό Τμήμα Δασών, μια ΜΚΟ που ονομάζεται "Νισάργκα" παρατηρεί το πάρκο μαζί με τους "Νισάργκα Σαχαγιάτα Πρακάλπα". Εκτός από τη διατήρηση του δάσους παρέχει οικολογικές ξεναγήσεις. Η ΜΚΟ πωλεί επίσης μερικά φανταχτερά αντικείμενα.
Χέλσινγκμποργκς ΙΦ

Ιστορία

H Χέλσινγκμποργκς ιδρύθηκε στις 4 Ιουνίου 1907 στην πόλη Χέλσινγκμποργκ της Σουηδίας. Έχει χρώματα το κόκκινο και το μπλε και χρησιμοποιεί το στάδιο Olympia χωρητικότητας 16.673 θεατών. Τα παρατσούκλια της ομάδας είναι "Oι Kόκκινοι" (Di Röe) και "Oι Aγελάδες" (Mjölkkossan).
Ο σύλλογος έχει κατακτήσει έξι πρωταθλήματα και τρία κύπελλα Σουηδίας και αγωνίζεται στην μεγαλύτερη κατηγορία της χώρας, την (Allsvenskan). Όμως, μόλις το 1996-97 συμμετείχε για πρώτη φορά σε ευρωπαϊκή διοργάνωση, στο Κύπελλο ΟΥΕΦΑ. Το 2000-01 η Χέλσινγκμποργκς σημείωσε τη μεγαλύτερη ευρωπαϊκή της επιτυχία, αφού κατάφερε προκριθεί στους ομίλους του Τσάμπιονς Λιγκ, αποκλείοντας την Ίντερ Μιλάνου, κάτι που δεν έχει κατορθώσει έκτοτε άλλη σουηδική ομάδα.
Ιωάννης του Γκέλνχαουζεν

Βιογραφία

Γεννήθηκε στο Γκέλνχαουζεν και ήταν ο δευτερότοκος γιος του δούκα και παλατίνου κόμη Ιωάννη-Καρόλου του Μπίρκενφελντ-Γκέλνχαουζεν και της δεύτερης συζύγου του Μαρίας-Έσθήρ, κόρης του βαρώνου Γεωργίου-Φρειδερίκου φον Βιτσλέμπεν-Έλγκερσμπουργκ.
Ήταν αντιστράτηγος και διοικητής όλου του στρατού του Παλατινάτου, ιππότης του Τάγματος του Λέοντος της Βαυαρίας και του Τάγματος του Αγίου Ουμβέρτου, κυβερνήτης του δουκάτου του Γιούλιχ και διοικητής του εκεί φρουρίου. Διέμενε κυρίως στο Μάνχαϊμ. Το 1739 απεβίωσε ο μεγαλύτερος αδελφός του Φρειδερίκος-Βερνάρδος κόμης του Γκέλνχαουζεν και τον διαδέχθηκε.
Perks and Tit

Τραγούδια

1. Burn - 8:46

2. Might Just Take Your Life - 4:41

3. Lay Down, Stay Down - 4:48

4. Mistreated - 12:00

5. Smoke on the Water - 10:28

6. Jon Lord keyboard solo - 4:31